

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKO VIJEĆE**

KLASA: 601-02/20-01/03

URBROJ: 2133/11-06-20-3

U Netretiću, 08. lipnja 2020.

Na temelju članka 28. Statuta Općine Netretić ("Glasnik Općine Netretić" broj 03/13, 02/18, 03/18 i 02/20) Općinsko vijeće Općine Netretić na 21. redovnoj sjednici održanoj dana 08. lipnja 2020. godine, donijelo je

**O D L U K U**

**o podmirenju troškova smještaja djece u Dječji vrtić Duga Resa**

Članak 1.

Ovom Odlukom odobrava se podmirenje troškova smještaja djece s područja Općine Netretić u Dječji vrtić Duga Resa na ime zaduženja roditelja za razdoblje od 16. ožujka do 30. travnja 2020. godine, tijekom kojeg usluge Dječjeg vrtića Duga Resa nisu bile dostupne zbog situacije uzrokovane virusom COVID-19.

Članak 2.

Sredstva za podmirenje troškova iz članka 1. ove Odluke u ukupnom iznosu od 12.729,05 kuna doznačit će se na žiro račun Dječjeg vrtića Duga Resa IBAN: HR9024000081809900000, a izdaci će teretiti Proračun Općine Netretić – Glava 00101 Općinsko vijeće i Jedinstveni upravni odjel, Program 1009 Predškolski odgoj, Aktivnost A100901 Predškolsko obrazovanje, Pozicija R0040 Pomoći proračunskim korisnicima drugih proračuna.

Članak 3.

Ova Odluka stupa na snagu osmog dana od dana objave u "Glasniku Općine Netretić".

|  |  |
| --- | --- |
| DOSTAVITI:   1. Dječji vrtić Duga Resa, Dr. Ivana Banjavčića 2, Duga Resa, 2. Općinski načelnik, ovdje, 3. Pročelnica JUO, ovdje, 4. Referent za financije i proračun, ovdje, 5. Dokumentacija, ovdje, 6. Za objavu, ovdje, 7. PISMOHRANA.- | **PREDSJEDNIK OPĆINSKOG VIJEĆA:**  **Tomislav Frketić** |